Александар Аљметов
Александар Давлетович Аљметов (; Кијев, 18. јануар 1940—Москва, 21. септембар 1992) био је совјетски и руски хокејаш на леду који је играо на позицијама централног нападача. Заслужни је мајстор спорта Совјетског Савеза од 1963. године. Један је од најуспешнијих совјетских хокејаша свих времена, олимпијски, светски и европски првак.

Као члан сениорске репрезентације Совјетског Савеза учествовао је на ЗОИ 1960. у Скво Валију када је совјетски тим освојио бронзану медаљу, те на ЗОИ 1964. у Инзбруку када је освојена златна олимпијска медаља. Са репрезентацијом је освојио и 5 титула светског првака и 6 титула првака Европе. На светским првенствима одиграо је укупно 35 утакмица и постигао 30 погодака.

Целокупну играчку каријеру која је трајала 10 сезона провео је у редовима московске ЦСКА са којим је освојио чак 7 титула националног првака и три трофеја намењена победнику националног купа. У совјетском првенству одиграо око 220 утакмица и постигао 212 погодака.

Види још 
 Репрезентација Совјетског Савеза у хокеју на леду
 Хокеј на леду на Зимским олимпијским играма 1960.
 Хокеј на леду на Зимским олимпијским играма 1964.

Спољашње везе 
 
 -{Олимпијска биографија на сајту -{sports-reference.com}-}-

Рођени 1940.
Умрли 1992.
Совјетски хокејаши на леду
Руски хокејаши на леду
Хокејаши на леду на Зимским олимпијским играма 1960.
Совјетски олимпијци на Зимским олимпијским играма 1960.
Освајачи медаља на Зимским олимпијским играма 1960.
Хокејаши на леду на Зимским олимпијским играма 1964.
Совјетски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи златних олимпијских медаља за Совјетски Савез
Освајачи бронзаних олимпијских медаља за Совјетски Савез
Олимпијски победници у хокеју на леду
Светски прваци у хокеју на леду